पाएं अपने शहर की ताज़ा ख़बरें और फ्री ई-पेपरडाउनलोड करें
कोहाड़-बजीणा सड़क मार्ग पर नहर के पास बीती रात इको गाड़ी व बाइक की सीधी टक्कर में बाइक सवार टीजीटी शिक्षक की मौत हो गई। कोहाड़ निवासी जोगेंद्र ने बताया कि उसका 34 वर्षीय भाई बिजेंद्र रात बजे बाइक पर ढाणी माहू से अपने घर गांव कोहड़ आ रहा था। जबकि वह अपनी बाइक पर उससे कुछ दूरी पर पीछे-पीछे आ रहा था। जब बिजेंद्र कोहाड़ व बजीणा के बीच नहर के पास पहुंचा तो सामने से आ रही एक इको गाड़ी ने बिजेंद्र की बाइक में सीधी टक्कर मार दी।
चालक गफलत व लापरवाही से कार को तेज रफ्तार से चला रहा था। दुर्घटना के बाद उसका भाई घायल अवस्था में बाइक समेत सड़क पर गिर गया। चालक कार को मौके पर छोड़कर भाग गया। वह अपने भाई को उपचार के लिए सिविल अस्पताल में लेकर आया। जहां चिकित्सकों ने प्राथमिक जांच के बाद उसे मृत घोषित कर दिया।
बुधवार को सिविल अस्पताल में शव पोस्टमार्टम के बाद परिजनों को सौंप दिया है। पुलिस ने मृतक के भाई के बयान पर कार चालक के खिलाफ आईपीसी की धारा 279 व 304ए के तहत मामला दर्ज कर जांच शुरू कर दी है और दुर्घटनाग्रस्त वाहनों को कब्जे में ले लिया है।
ट्रक की चपेट में आने से निंगाना के व्यक्ति की मौत
तोशाम, गांव दुल्हेड़ी के पास ट्रक की चपेट में आ जाने से निंगाना निवासी एक व्यक्ति की मौत हो गई, जबकि दूसरा गंभीर रूप से घायल हो गया। पुलिस ने मृतक के परिजनों की शिकायत पर अज्ञात ट्रक चालक के खिलाफ मामला दर्ज कर कार्रवाई शुरू कर दी है।
रिवासा निवासी सुरेश ने पुलिस को दी शिकायत में बताया कि उसका परिवार में चाचा का लड़का रामनिवास निंगाना कला में रहता है, जो गांव मे चौकीदारी का काम करता था। रामनिवास व ओमप्रकाश दोनों मोटर साइकिल पर 2 मई को किसी कार्य के लिए तोशाम जा रहे थे।
जब वे दुल्हेड़ी के पास पहुंचे तो ट्रक ने टक्कर मार दी। उसके बाद लोगों ने उठाकर दोनों को इलाज के लिए हिसार एक निजी अस्पताल में दाखिल करवाया। उपचार के दौरान रामनिवास ने दम तोड़ दिया और ओमप्रकाश का वहीं इलाज चल रहा है। पुलिस ने मृतक के परिजनों की शिकायत पर अज्ञात ट्रक चालक के खिलाफ भादसं की धारा 279, 337, 304ए के तहत मामला दर्ज कर कार्रवाई शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn